Goeie nuus: 12-jarige red sussie van verdrinking | Maroela Media
"Die twee sussies was op 'n sandbank naby Pelican-eiland en die twee kinders wou weer terugkeer na die strand," het Chris Botha, woordvoerder van Netcare 911, verduidelik. Hul pa was saam met hulle in die see en was besig om met sy branderplank te ry.
"Die kleiner sussie het onder die water verdwyn en die 12-jarige het dadelik reageer," het hy bygevoeg. "Sy het haar sussie die heeltyd na die oppervlak gedruk en net self opgekom wanneer sy moes asemhaal."
Die pa het gesien die twee sussies is in die moeilikheid en het homself dadelik na hulle gehaas. "Hy het die jongste sussie op die branderplank getrek, en toe hy die ouer sussie nader trek, het hy gesien sy haal nie meer asem nie," het Botha bygevoeg.
Paramedici het ook dadelik na die pa en die twee dogters gehardloop, en dit was 'n groot verligting toe die ouer sussie op die strand begin hoes en water uitgespoeg het. Sy het op haar eie begin asem haal.
"Netcare 911-paramedici het die meisie op die toneel behandel voor sy na 'n plaaslike hospitaal geneem is vir verdere behandeling," het hy gesê. "Sy is waarlik die held van die dag."
Nene se bedanking 'n terugslag vir parlement, sê DA
Man skiet vrou, homself
En so herhaal die verhaal van Racheltjie de Beer hom weer. Baie dapper. Dit sal lewenslank onthou word.
Mooi so sussie jy het jou knap van taak gekwyt. Hoop jy is sommer gou by die huis waar jy en jou sussie lekker kan speel.
Welgedaan sussie..jys voorwaar n held!!
My seun (toe7) het jare gelede sy sussie (18maande) ook gered. En die beste van alles. Hy kon nie swem. En dit was in die diepkant. Amper altwee my kinders verloor.
Wat n wonderwerk so tussen al die lelike dinge wat in ons land gebeur Sussie jy gaan vir die res van jou lewe n paar mense en jou sussie se HELD wees xxx